4 Bala Esaia 40:26. Ha ho na motho ya tsebang hore na ho na le dinaledi tse kae sepakapakeng. Borasaense ba dumela hore sehlopheng sa dinaledi se haufi le rona se bitswang Milky Way, ho na le dinaledi tse ka bang dibilione tse 400. Le ha ho le jwalo, Jehova o tseba naledi ka nngwe ka lebitso. Re ithutang tabeng ee? Haeba Jehova a bontsha thahasello e kaalo ho dintho tse sa pheleng jwalo ka dinaledi, re ka inahanela feela hore na rona o re rata hakakaang, jwalo ka ha re mo sebeletsa ka ho rata! (Pes. 19:1, 3, 14) Ntate wa rona Jehova o tseba ntho e nngwe le e nngwe ka rona. O tseba le palo ya “moriri wa dihlooho” tsa rona. (Mat. 10:30) Bibele e re Jehova o tseba mathata ao batho “ba se nang molato” ba fetang ho ona. (Pes. 37:18) E, o tseba mathata ao o tobaneng le ona mme o tla o fa matla a hore o kgone ho a mamella.